**Οδηγίες Myschool για την ψηφιακή σήμανση παρουσίασης των αναπληρωτών**

Σε συνέχεια του κάτωθι διευκρινίζεται ότι η "εξαίρεση" της ψηφιακής σύμβασης για τα μουσικά, καλλιτεχνικά (για τις οποίες ο Δ/ντης σχολείου δε θα προβεί σε ψηφιακή σήμανση στο Myschool) ισχύει μόνο για τους μουσικούς, καλλιτεχνικών που η απόφαση πρόσληψης αναφέρει ρητώς και τη σχολική μονάδα όπου τοποθετούνται. Για τους λοιπούς εκπαιδευτικούς που έχουν προσληφθεί σε περιοχή, και στη συνέχεια τοποθετούνται σε μουσικό ή καλλιτεχνικό σχολείο ισχύει κανονικά η ψηφιακή σύμφαση.

Με αφορμή ερωτήματα κατά τη σημερινή επιμόρφωση για τη μαζική δήλωση των αναπληρωτών στην ΕΡΓΑΝΗ διευκρινίζεται ότι το απογραφικό δελτίο περιλαμβάνει και άλλα στοιχεία από αυτά που χρειάζονται για την ΕΡΓΑΝΗ (έντυπο 3) πχ ibank. Οπότε προτείνεται να ζητηθεί από τους προσληφθέντες αναπληρωτές.

Εκ της Γενικής Διεύθυνσης Εκπ/κού Πρ/κού ΠΕ & ΔΕ

**Από:** Γενική Δ/νση Εκπ/κού Προσ/κού Π.Ε. & Δ.Ε.
**Στάλθηκε:** Δευτέρα, 30 Αυγούστου 2021 7:09 μμ
**Προς:** dipe@sch.gr; dide@sch.gr
**Κοιν.:** pde@sch.gr; Γενική Γραμματεία Α/θμιας, Β/θμιας Εκπ/σης και Ειδικής Αγωγής; myschool@minedu.gov.gr
**Θέμα:** Οδηγίες Myschool για την ψηφιακή σήμανση παρουσίασης των αναπληρωτών στο

Χαίρετε,

Σε συνέχεια του με αρ. 105271/ΓΔ5/30.8.2021 εγγράφου μας,  όπως ήδη σας έχουμε ενημερώσει, στο πλαίσιο υλοποίησης έργου που αφορά στην ψηφιακή ανάληψη υπηρεσίας των προσληφθέντων αναπληρωτών, έχει αναπτυχθεί σχετική λειτουργικότητα στο σύστημα myschool, διαθέσιμη μέσω της επιλογής του βασικού μενού ΠΡΟΣΩΠΙΚΟ --> ΑΝΑΛΗΨΗ ΥΠΗΡΕΣΙΑΣ ΑΝΑΠΛΗΡΩΤΗ.

Οι Διευθυντές/Προϊστάμενοι των σχολικών μονάδων στις οποίες θα παρουσιαστούν αναπληρωτές εκπαιδευτικοί (εξαιρουμένων των ΚΕΔΑΣΥ, ΣΔΕΥ ΚΕΔΑΣΥ, εκκλησιαστικών σχολείων, μουσικών σχολείων, καλλιτεχνικών σχολείων, Σιβιτανιδείου Σχολής) καλούνται να καταχωρίσουν αυθημερόν την ανάληψη υπηρεσίας μέσω της εν λόγω λειτουργικότητας, καθώς η καταχώριση αυτή συνδέεται άμεσα με τη δυνατότητα αποδοχής ψηφιακής σύμβασης των αναπληρωτών εκπαιδευτικών.

Η λειτουργικότητα είναι διαθέσιμη και σε χρήστες με ρόλο Διεύθυνσης Εκπαίδευσης, για την περίπτωση ανάληψης υπηρεσίας στη Διεύθυνση Εκπαίδευσης.

Επισυνάπτεται σύντομος οδηγός χρήσης.

ΠΑΡΑΚΑΛΟΥΜΕ ΤΟ ΠΑΡΟΝ ΝΑ ΔΙΑΒΙΒΑΣΤΕΙ ΣΤΟΥΣ ΔΙΕΥΘΥΝΤΕΣ/ΠΡΟΪΣΤΑΜΕΝΟΥΣ ΣΧΟΛΙΚΩΝ ΜΟΝΑΔΩΝ

Εκ της Γενικής Διεύθυνσης Εκπαιδευτικού Προσωπικού ΠΕ & ΔΕ​